kardosdrur/scandi-wiki huggingface dataset:
Sankt-Hedwigs-Kathedrale

Sankt-Hedwigs-Kathedrale er en romersk-katolsk katedral beliggende på Bebelplatz i Berlin, Tyskland. 

Katedralen blev bygget i det 18. århundrede af den daværende konge af Preussen og blev indviet i 1773. Den har navn efter skytsenglen for Schlesien og Brandenburg, Hedwig af Andechs. Kirken brændte totalt ned i 1943 under luftbombardementerne mod Berlin og blev genopført 1952-1963.

Eksterne henvisninger 

Bygninger, konstruktioner og anlæg i Berlin
Creve Coeur (Missouri)

Creve Coeur er en amerikansk by i Saint Louis County, i staten Missouri. I 2000 havde byen et indbyggertal på .

Ekstern henvisning 
 Creve Coeurs hjemmeside 

Byer i Missouri
Kunstrådet

Kunstrådet er et råd under Kunststyrelsen, der har eksisteret siden 2003 og som har til opgave at fremme udviklingen af kunst i Danmark og dansk kunst i udlandet. Rådet består af 10 sagkyndige medlemmer, der udpeges af kulturministeren og Kunstrådets repræsentantskab for en periode på 4 år. Kunstrådet har under sig nedsat fire udvalg – Kunstrådets Litteraturudvalg, Scenekunstudvalg, Billedkunstudvalg og Musikudvalg samt Det Internationale Billedkunstudvalg – med hver fem medlemmer, dog er der syv medlemmer af Musikudvalget. Udvalgene yder økonomisk støtte til kunstneres arbejde og til forskellige kunstneriske projekter. Udvalgenes formand samt Kunstrådets formand udpeges af ministeren.

Kunstrådets medlemmer 2007-2011 
 Mads Øvlisen (formand for Kunstrådet), tidl. administrerende direktør
 Giordano Bellincampi, (formand for Kunstrådets Musikudvalg), musiker og dirigent
 Elisabeth Toubro (formand for Kunstrådets Billedkunstudvalg), billedkunstner
 Mikkel Harder Munck-Hansen (formand for Kunstrådets Scenekunstudvalg), skuespiller, instruktør og skuespilchef
 Pia Buchardt Nielsen, kunstnerisk leder
 Cai-Ulrich von Platen, billedkunstner
 Katrine Ring, discjockey
 Finn Hauberg Mortensen (formand for Kunstrådets Litteraturudvalg), formand for Det Danske Sprog- og Litteraturselskab
 Jette Drewsen, forfatter
 Birgit Bergholt, cand.mag. i musik

Eksterne henvisninger 
 Kunstrådets hjemmeside 
 Bekendtgørelse af lov om musik

Dansk kultur
Etableret i 2003
Cölln

Cölln var en landsby, der var nabo til det gamle Berlin, beliggende på den sydlige del af øen Spreeinsel i Markgrafschaft Brandenburg. Byen nævnes første gang 28. oktober 1237, mens Berlin blev nævnt første gang i 1244. Byerne blev slået sammen i 1707.

Eksterne henvisninger 

Berlin
Øer i Tyskland
UDF

UDF (Universal Disk Format) er i computerterminologi et filsystem, som ofte bruges på DVD'er. Filsystemet er designet til at blive brugt på optiske medier. Det er en implementation af ISO/IEC 13346 standarden (også kendt som ECMA-167). Det bliver anset som en efterfølger til ISO 9660.

Versioner 
Der findes flere versioner af UDF.

 Version 1.02 (30. august, 1996). Dette format bliver brugt på DVD-Video skiver.
 Version 1.50 (4. februar, 1997). Giver mulighed for (virtuel) genskrivning af CD-R og DVD-R skiver.
 Version 2.00 (3. april, 1998). Giver mulighed for streamede filer og realtime skrivning.
 Version 2.01 (15. marts, 2000) rettelser til UDF 2.00.
 Version 2.50 (30. april, 2003). Flere metadata muligheder.
 Version 2.60 (1. marts, 2005). Pseudo genskrivningsunderstøttelse.

DVD-Video skiver bruger 1.02. Blu-ray skiver bruger 2.50 eller 2.60.

Operativsystem understøttelse 
 Linux 2.6.x har læse og skrive understøttelse for 1.02, 1.50, 2.0x. Med en patch kan Linux også læse 2.50.
 Mac OS X 10.5 har læse og skrive understøttelse for 1.02 til 2.60.
 Windows 98/Me (læse) 1.02
 Windows 2000 (læse) 1.02, 1.50
 Windows XP/2003 (læse) 1.02, 1.50, 2.01
 Windows Vista (læse+skrive) 1.02, 1.50, 2.0x, 2.50, (læse) 2.60.

Filsystemer
Ingolf L. Nielsen

Ingolf Lorenz Nielsen (1. november 1925 i Aalborg – 30. september 1995 i Sønderborg) var en dansk direktør, luftkaptajn og grundlægger af Cimber Air. Han fik sin flyuddannelse i Rødekro

Han blev efter 2. verdenskrig i 1949 ansat i Sønderjyllands Flyselskab i Rødekro. Selskabet havde de små fly af typen Kramme & Zeuthen KZ III og KZ VII, som blev anvendt til foto-, post- og rundflyvning.

I 1950 købte Ingolf Nielsen firmaet, og omdøbte det til Cimber Air. Han var årsagen til at Sønderborg fik sin egen lufthavn, Sønderborg Lufthavn 
på  Kær Halvø ved Arnkil ud til Augustenborg Fjord.

Eksterne henvisninger 
 

Erhvervsfolk fra Danmark
FC Red Bull Salzburg

Red Bull Salzburg er en østrigsk fodboldklub fra Salzburg som spiller i den øverste liga i Østrig, Bundesligaen. Navnet var oprindelig SV Austria Salzburg, men klubben blev opkøbt i 2005 af Red Bull.

Historie 
Klubben blev startet da klubbene FC Rapid Salzburg og FC Hertha Salzburg slog sig sammen. Farverne på dragterne blev lilla og hvide, fordi de ikke ville vælge nogle politiske farver. I 1953 spillede de for første gang i den øverste division i Østrig.

I 2005 blev klubben opkøbt af Red Bull, som har sit hovedkontor i Salzburg. Navnet blev lavet til Red Bull Salzburg, logoet blev lavet om så at Red Bull-oksen blev inkorporeret, og klubfarverne blev lavet om fra lilla-hvid til rød-hvid. Den nye klubledelse ville desuden have at stiftelsesåret skulle blive 2005, i stedet for 1933, men det østrigske fodboldforbund sagde nej. En del fans har gået stærkt ud mod alt dette, og blandt andet har Initiativet for lilla og hvidt blevet stiftet. Nogle fans som har brugt den gamle klubdragt i kampe har ikke fået lov til at komme ind.

Nuværende spillertrup

Udlånt

Klubrekorder

Flest kampe

Flest mål

Kilder

Eksterne henvisninger 

 Officielle hjemmeside 

Fodboldklubber i Østrig
Etableret i 1933
 
Salzburg, FC Red Bull
Salzburg
ISO 9660

ISO 9660 er en standard, som er udgivet af International Organization for Standardization (ISO). Standarden definerer et filsystem på en CD-ROM-skive. ISO 9660's mål er at understøtte mange forskellige platforme som f.eks. Unix, Linux (se CDFS), Windows og Mac OS, så data frit kan udveksles mellem disse systemer.

Der er blevet lavet en udvidelse til ISO 9660. Denne udvidelse hedder Joliet, og den tilføjer understøttelse for længere filnavne og ikke-ASCII-tegnsæt.

DVD'er kan også bruge ISO-9660-filsystemet, men det bør tages i betragtning, at UDF-filsystemet muligvis er mere egnet på DVD'er, eftersom det understøtter det store medie bedre og egner sig bedre til moderne operativsystemer.

Filsystemer
Iver Schriver

Iver Schriver (født 8. april 1949) er en tidligere dansk  landsholdspiller i fodbold.

Karriere 

Iver Schriver er født i Lemvig, men flyttede i 1952 med familien til Aulum. Den unge Schriver blev hurtigt en kapacitet på fodboldbanen, og i 1967 skiftede han til Herning Fremad, der dengang spillede i jyllandsserien.

I 1970 tog Iver Schriver springet til Vejle Boldklub, som spillede i 1. division. I Vejle var han med til at vinde det  danske mesterskab i 1971 og "The Double" i 1972. I hans første sæson som VB'er blev han udtaget til Danmarks U-21 landshold, hvor han nåede at spille otte kampe. Året efter – i 1971 – nåede han helt til tops som  A-landsholdsspiller. Han debuterede mod Japan i en kamp som Danmark vandt 3-2. Iver Schriver fik i alt fem A-landskampe i sin karriere. Han var på banen fra start til slut i dem alle og scorede i alt seks mål.

I 1972 tog Schriver hul på en karriere som professionel i udlandet. Han skrev først kontrakt med  Sturm Graz i Østrig og sidenhen – i 1975 – med  Germinal Beerschoot i Belgien. I 1975 vendte han tilbage til Vejle Boldklub – samme år vandt klubben  pokalfinalen for 4. gang.

Iver Schriver afsluttede karrieren i Kolding IF, hvor han var aktiv frem til 1981. Derefter mistede han lysten til fodbold på topplan, men spillede dog i en periode på knap ti år fra 1986 på old boys landsholdet.

Kilder 
 Vejle Boldklub
 The Crazy Reds 
 Aulum IF historie
 

Fodboldspillere fra Danmark
Fodboldspillere fra Vejle Boldklub
Personer fra Lemvig
Armando Ajeandro Estrada

Armando Alejandro Estrada (født Hazem Ali 20. december 1978) er en amerikansk professional wrestler og wrestling manager af palæstinensisk oprindelse. Han er bedre kendt som Osama Rodriguez Alejandro og Armando Alejandro Estrada. Han har kontrakt med World Wrestling Entertainment (WWE) Hvor han er General Manager på ECW brandet.

Eksterne henvisninger 
 

Wrestlere fra USA
Balls Mahoney

Jonathan Rechner, (født 11. april 1972 - 12. april 2016) bedre kendt fra hans ringnavn Balls Mahoney, var en amerikansk professionel wrestler. Mahoney var Muligvis bedst kendt fra hans forretninger med Extreme Championship Wrestling i slutningen af 90'erne og starten af 00'erne.

Eksterne henvisninger 

 
 

Wrestlere fra USA
WWE United States Championship

WWE United States Championship er en sekundær titel på tv-programmet RAW i World Wrestling Entertainment (WWE). Titlen har tidligere tilhørt National Wrestling Alliance (NWA) og World Championship Wrestling (WCW), hvor den har været forsvaret siden 1975 under andre navne, men den nuværende titel er blevet forsvaret i WWE siden 2003.

Titlen blev oprettet af Jim Crockett Promotions i 1975 som NWA United States Heavyweight Championship, og den første amerikanske mester var Harley Race. I 1991 skiftede organisationen navn til World Championship Wrestling, og man omdøbte derfor titlen til WCW United States Heavyweight Championship. WCW blev i 2001 opkøbt af World Wrestling Federation, og derfor blev titlen omdøbt til WWF United States Championship. Da WWF allerede havde en sekundær titel i form af WWF Intercontinental Championship, blev de to titler forenet i november 2001 under navnet WWF Intercontinental Championship. WWF havde dermed ikke længere nogen amerikansk mester.

I juli 2003 blev titlen dog genaktiveret i World Wrestling Entertainment som den sekundære titel på tv-programmet SmackDown.

Wrestling
Feldkirch

Feldkirch kan henvise til:
 Feldkirch (Østrig), en by i delstaten Vorarlberg i Østrig.
 Feldkirch (Frankrig), en kommune i Alsace i Frankrig.
Boogie prisen

Boogie Prisen ver en prisudgivelse arrangeret af DR, hvor vinderne blev ved brugerafstemning. Det var tilknyttet programmet ungdomsprogrammet Boogie, og blev afviklet som et tv-show, hvor vinderne findes mod dets slutning. Der var 10 kategorier, med hver fem nomineringer. Det foregik ved Stærekassen på Det Kongelige Teater i København. 2008 var første gang DR afholdte showet, og det var efterfølgeren til DR's prisshow Grand Danois fra året før. 

Prisuddelingen blev ikke gentaget året efter.

Prisvindere  
Prisuddelingen foregik 12. april 2008. Showet blev sendt live på DR1. Årets vært var Signe Lindkvist. Alle vinderne af Boogie Priserne modtog en statuette designet af Anders Morgenthaler.

Se også
Årets Steppeulv
P3 Guld
Grand Danois

Referencer

Eksterne henvisninger 
Boogieprisen på dr.dk

DR-priser
Etableret i 2008
Robert for årets lange dokumentarfilm

Robertprisen for årets lange dokumentarfilm er en filmpris, der uddeles af Danmarks Film Akademi ved den årlige Robertfest.

Prismodtagere

2000'erne 
 2003 – Family, Sami Saif & Phie Ambo
 2004 – Angels of Brooklyn, Camilla Hjelm Knudsen & Martin Pieter Zandvliet
 2005 – Med ret til at dræbe, Morten Henriksen & Peter Øvig Knudsen
 2006 – The Swenkas, Jeppe Rønde
 2007 – Ondskabens anatomi, Ove Nyholm
 2008 – Slobodan Milosevic - Præsident under anklage, Michael Christoffersen og Mette Heide
 2009 – Burma VJ, Anders Østergaard

2010'erne 
 2010 – Fra Haifa til Nørrebro
 2011 – Armadillo
 2012 – Ambassadøren
 2013 – The Act of Killing af Joshua Oppenheimer
 2014 – Drømmen om en familie
 2015 – The Look of Silence
 2016 – The Man Who Saved the World
 2017 – Dem vi var af Sine Skibsholt
 2018 – De sidste mænd i Aleppo af Feras Fayyad
 2019 – Olegs krig af Simon Lereng Wilmont

Referencer

Eksterne henvisninger 
 Filmakademiet
Stor-Berlin

Stor-Berlin (ty.: Groß-Berlin) er en betegnelse for det Berlin, der skabtes i 1920 ved en sammenlægning af det oprindelige Berlin med en række yderområder og forstæder, deriblandt flere selvstændige byer. Gennem lovene Gesetz über die Bildung einer neuen Stadtgemeinde Berlin, de såkaldte Stor-Berlin-love, vedtog den preussiske regering at gøre Berlin til en selvstændig administrativ delstat. Tidligere var Berlin en del af Brandenburg, som omkranser byen. Med etableringen af Stor-Berlin blev det muligt at planlægge på tværs af hele byen – hvilket blandt andet var medvirkende til at Berlin blev et kulturelt centrum i Europa i 1920'erne.

Reformen betød at byens befolkningen øgedes til omkring 4 mio., mens arealet voksede fra 66 km² til 883 km². 

Med etableringen af Stor-Berlin skabtes 20 administrative bydele (Verwaltungsbezirke):
 Fra det gamle Berlin (Alt-Berlin): Mitte, Tiergarten, Wedding, Prenzlauer Berg, Kreuzberg og Friedrichshain.
 Fra de tidligere selvstændige forstæder: Charlottenburg, Spandau, Wilmersdorf, Schöneberg, Neukölln, Köpenick og Lichtenberg.
 Nye områder: Pankow, Reinickendorf, Steglitz, Zehlendorf, Tempelhof, Treptow og Weißensee.

I 2001 blev bydelene reformeret, således at byen i dag består af 12 administrative bydele. Bortset fra mindre ændringer er det dog stadig grænsen for Stor-Berlin, der udgør det moderne Berlins grænse.

Se også 
 Berlins bydele

Berlins geografi
Styrelsen for Forskning og Innovation

Styrelsen for Forskning og Innovation var i perioden 1. maj 2006 til 1. januar 2017 en styrelse i Uddannelses- og Forskningsministeriet. Styrelsen blev herefter opdelt i to, Styrelsen for Forskning og Uddannelse og Styrelsen for Institutioner og Uddannelsesstøtte. Den 1. oktober 2020 blev de to styrelser sammenlagt i den nye Uddannelses- og Forskningsstyrelsen. 

Da Styrelsen for Forskning og Innovation blev dannet i 2006, afløste den Forskningsstyrelsen.

Eksterne henvisninger
 Uddannelses- og Forskningsministeriets hjemmeside

Danske styrelser
Frederiksstaden
Paris-Roubaix 2008

Paris-Roubaix 2008 var den 106. udgave af det cykelløbsklassikeren Paris-Roubaix. Løbet fandt sted 13. april 2008 i fint vejr, og distancen var på 259,5 km. 

Løbet blev afgjort i en spurtduel mellem tre af forhåndsfavoritterne, Tom Boonen (Quick Step), Fabian Cancellara (Team CSC) og Alessandro Ballan (Lampre), og rytterne kom ind i den rækkefølge, så Boonen dermed vandt løbet for anden gang – første gang var i 2005. For det danske hold Team CSC blev løbet en udmærket oplevelse, selv om Cancellara måtte nøjes med andenpladsen, da holdets vinder fra sidste år, Stuart O'Grady, kom ind på femtepladsen, mens også Marcus Ljungqvist og Matti Breschel samt Allan Johansen, der hermed kørte sit sidste løb for CSC, var godt med i lange perioder af løbet.

Førertrioen rev sig løs fra en gruppe på i alt otte ryttere, da der var cirka 35 km tilbage. Denne gruppe havde taget føringen efter et solofremstød fra Ljungqvist, der havde formået at splitte en noget større gruppe, hvori andre forhåndsfavoritter som Juan Antonio Flecha og Servais Knaven ikke kom med. Løbets overraskelse var den ukendte hollænder, Martijn Maaskant, der rev sig løs fra forfølgergruppen og blev nummer fire.

Resultat 

Cykelløb i 2008
2008
A*Teens

A*Teens (udtales A-Teens) var en popgruppe fra Stockholm i Sverige, formet i 1998 som en hyldest til ABBA, hvorfor de på det tidspunkt kaldte sig ABBA Teens, selvom de senere skiftede navn til A*Teens. Bandets debutalbum blev en succes over hele verden, og i 2001 viste listerne, at bandet havde solgt 6 millioner album.

Efter 6 år bekendtgjorde bandet, at de ville tage en pause i 2004 efter udgivelsen af deres Greatest Hits-album. Hver sang fra dette album blev et top 20-hit i mindst ét land i verden. Bandets opsplitning blev officielt bekræftet d. 15. april 2006, og alle fire bandmedlemmer begyndte på en solokarriere.

Diskografi 
 The ABBA Generation (1999)
 Teen Spirit (2001)
 Pop 'til You Drop! (2002)
 New Arrival (2003)

Popgrupper fra Sverige
Musikgrupper fra 1998
Musikgrupper opløst i 2004
Bergdala glasbruk

Bergdala glasbruk () er et glasværk i den lille by Hästebäck i Lessebo kommune, Kronobergs län i Småland i Sverige.

Bergdala glasværk, der er grundlagt i 1889, ligger i det område af Småland, der kaldes Glasriget.

Bergdala glasværk er først og fremmest kendt for klassikeren Blå Kant (på svensk Filbunke), som er blevet fremstillet lige siden glasværket blev grundlagt. Blandt de mange produkter, som indgår i den karakteristisk designserie med den blå kant, herunder bl.a. kander, skåle, karafler, vinglas og andre drikkeglas fremhæves ofte tykmælksskålen, hvor den blå kant hævdes at have den praktiske betydning at den skræmmer nærgående fluer væk fra skålen, mens mælken står og udvikles til tykmælk.

Eksterne henvisninger 
 Bergdala glasbruks hjemmeside
 glasriket.se: Bergdalahyttan , hentet 12. september 2017 

Småland
Glasværker i Glasriget
Etableret i 1889
Seværdigheder i Kronobergs län
Boda glasbruk

Boda glasbruk () var et glasværk i byen Boda Glasbruk i Emmaboda kommune, Kalmar län i Småland, Sverige. 

Boda glasværk, der er grundlagt i 1864, ligger i det område af Småland, der kaldes Glasriget

Bruket indgik fra 1990 i Orrefors Kosta Boda AB, der fra 1997 blev en del af aktieselskabet i Royal Scandinavia. I 2003 lukkedes den store glashytte i Boda, og en ny mindre hytte indrettedes i det gamle glasmaleri- og blomstersliberi. Senere, i 2005, blev Orrefors Kosta Boda overtaget af den svenske koncern New Wave Group. Den 18. juni 2011 startede Design House Stockholm den lilla glashytte, der hedder "Vet Hut" og i dag har egen glasproduktion med kendte formgivere.

År 2009 købte Emmaboda kommune de store glassamlinger fra Boda, Åfors og Kosta glasbruk, der tilsammen er den største kunstglassamlingen i Sverige, The Glass Factory, der indviedes i 2011 i brukets lokaler. I samma bygning ligger også Design House Stockholms OPEN butik og hytten "Vet Hut".

Eksterne henvisninger 
 Kosta Bodas officielle hjemmeside
 emmaboda.se: Om Boda glasbruk , hentet 12. september 2017 
 glasriket.se: Boda glasbruks historie , hentet 12. september 2017 

Småland
Nedlagte glasværker i Glasriget
Seværdigheder i Kalmar län
Bygninger, konstruktioner og anlæg i Kalmar län
Etableret i 1864
Ophørt i 2003
Johansfors glasbruk

Johansfors glasbruk er et glasbruk i Johansfors i Emmaboda kommune i Kalmar län, Småland, Sverige.

Johansfors glasbruk blev grundlagt i 1891 og blev en del af fusionen Orrefors Kosta Boda AB i 1990. De tidligere glasbruks bygninger fik nye ejere i 2011 og "Johansfors Future Spirit, JFS" blev laceret.

I 1889 blev et glasmaleri grundlagt i det tidligere mejeri ved Sliparedammen i Johansfors. Råglas blev indkøbt fra andre glasbruk, det dekoreredes og solgtes videre. Forretningen gik så godt, at man to år senere startede egen fremstilling af glas. Johansfors glasbruk indviedes i august 1891. De årtier fremstillede først og fremmest presset til husholdninger, men også slipet och malet glas blev fremstillet. I 1920'erne begyndte man fremstille glas med betegnelsen "kønne brugsgenstande". Påvirknigerne fra Ellen Key og Arts and Crafts-bevægelsen i England indebar at lade kunstnere formgive kønne men billige brugsgenstande til arbejderklassen.
 
Under kriseårene i 1930'erne arbejde man meget med farvet glas for at skjule den urene glasmasse. Bengt Orup var brukets kunstnerlige leder i årene 1952-1973. Hans stilrene servise fra 1950'erne var meget populære. Blandt andre kunstner, der har været ansat ved Johansfors kan nævnes Erik Hennix, Margareta Hennix, Ingegerd Råman, Bertil Vallien og Christopher Ramsey.

Johansfors glasbruk bygninger købtes i 2011 af selskabet ConDeVent, der havde planer om at producere rom i glasbruket. Det blev imidlertid ikke til noget. I portnerboligen på glasbruket husedes Kristallmuseet frem til 2015, hvor museet blev flyttet til The Glass Factory på Boda glasbruk.

Referencer

Eksterne henvisninger 
 Glasriket: Johansfors Historia 
 Om Johansfors glasbruk 

Småland
Nedlagte glasværker i Glasriget
Etableret i 1891
Ophørt i 1991
Kosta glasbruk

Kosta glasbruk () er et glasværk i Kosta i Lessebo kommune, Kronobergs län i Småland i Sverige.

Kosta glasbruk, der er grundlagt i 1742, ligger i den region af Småland, der kaldes Glasriget

Kosta glasbruk er sammen med Åfors glasværk og Boda glasværk en del af koncernen Orrefors Kosta Boda AB, der igennem en periode var ejet af Royal Scandinavia, men som nu er overtaget af den svenske koncern New Wave Group.

Eksterne links 

 Kosta Boda – officiel website

Småland
Glasværker i Glasriget
Etableret i 1742
Isenkramproducenter
Seværdigheder i Kronobergs län
Lindshammar glasbruk

Lindshammar glasbruk () var et glasværk i Lindshammar i Uppvidinge kommune, Kronobergs län i Småland i Sverige. 

Lindshammar glasværk, der er grundlagt i 1905, lå i det område af Småland, der kaldes Glasriget.

Glasværket blev grundlagt af Robert Rentsch, en glasblæser fra Tyskland, i 1905. I årene 1916 til 1979 var værket ejet af Familien Peterson (C.J. Peterson og Anton Peterson), og derefter af rigmanden Erik Hovhammars, der overtog Lindshammar Glasbruk efter sin fars, Anton Peterson, død i 1949. I 1981 gik Lindshammar Glasbruk konkurs, hvorefter det blev købt og startet op igen af Ulf Rosén og hans familie i 1984.

Værket var i Ulf Rosén og hans families eje fra 1984 til 1998. I 1998 solgte Ulf Rosén Lindshammar Glasbruk til den norske koncern CG Holding, der også ejede glasbruket Hadeland i Norge.

Fra 2001 blev Lindshammar produkterne solgt under Steninge Slotts varemærke.
Produktionen af glas på Lindshammar Glasbruk nedlagdes i 2008, da CG Holding blev begæret konkurs.

Herefter forsøgte lokale kræfter, at redde glasværket, men uden held. Lindshammar glasværk lukkede i 2011.
Der findes i dag en glasbutik i Folkets Hus ved Smultronstället i Lindshammar, hvor man blandt andet kan købe glas fra Lindshammar Glasbruk.

Designere på Lindshammar Glasbruk 
Blandt de designere/kunstnere, som igennem tiden har arbejdet på Lindshammar Glasbruk, kan nævnes: Gunnar Ander, Christer Sjogren, Tom Moller, Gosta Sigvard, Sigvard Bernadotte, Catharina Aselius-Lidbeck, Matz Borgstrom, Erik Hoglund (freelance fra 1978-1981), Lillemor Bokstrom, Bosse Falk, Maud Gjeruldsen Bugge, Lena  Hannson, Lars Sestervik og Sofia Wiberg.

Eksterne links 
 Lindshammar Glasbruk – officiel website
 Glass From Sweden 

Småland
Nedlagte glasværker i Glasriget
Etableret i 1905
Ophørt i 2011
Forza Italia

Forza Italia (FI) var et centrum-højre liberalkonservativt politisk parti i Italien, med kristendemokratiske,  liberale ((især økonomisk liberale), socialdemokratiske og populistiske tendenser. Det blev grundlagt af Silvio Berlusconi, som var Italiens premierminister fire gange.

Partiet blev stiftet i december 1993 og vandt sit første parlamentsvalg kort tid efter i marts 1994. Det var det største medlem i flere regeringskoalitioner. I hele sin levetid var partiet kendetegnet ved en stærk afhængighed af sin leders personlige image og karisma (det er blevet kaldt et "personlighedsparti" eller Berlusconis "personlige parti"), og en dygtig brug af mediekampagner, især via tv. Partiets organisation og ideologi afhang i høj grad af dets leder. Dets appel til vælgerne var baseret på Berlusconis personlighed mere end på dets ideologi eller program.

I november 2008 stemte partiets nationalråd under ledelse af Alfredo Biondi for at fusionere Forza Italia med Alleanza Nazionale og flere mindre partier til Il Popolo della Libertà (Frihedens Folk, PdL), Berlusconis nye politiske parti, hvis officielle stiftelse fandt sted i marts 2009. Et nyt Forza Italia blev etableret af Berlusconi som PdL's juridiske efterfølger i 2013.

"Forza Italia" kan oversættes til "Fremad, Italien" eller "Kom så, Italien!". "Forza Italia!" er brugt som kampråb ved internationale sportsbegivenheder.

Referencer 

Tidligere politiske partier i Italien
Etableret i 1993
Ophørt i 2009
Konservative partier
Kristendemokratiske partier